Datasets:
flagship-ai
/
cameroon_bibles

Dataset card Data Studio Files Community
1
text
stringlengths
4
425
11:Vini nəssoh na: Wən nan akpaŋgək nasbər git ɗii na Israyel sa? Tay vas ɓa! Ndəɗaŋ dəɗɗaŋ mambraya. Ndəni wəkoh akpaŋ azet ɗii məs Yahudiyenɗeŋ ɓa. Maŋgəlva aɗɗa vas na, vi kaw sil gən katorok net Israyelɗe.
12:Mambray net aki sitik zəzay diiɗa sit ɗii məs Yahudiyenɗeŋ ɓa, əray net aki sitik arya sit ɗii məs Yahudiyenɗeŋ ɓa. Ya va zəgay Israyelɗe pak atubiyaŋgək na, asna zəzay nan wadayki as sawɓa.
13:Munokum məs Yahudiyenɗe kənanaŋ ɓa, kakaŋ na wanənah sukum: Nəkpaŋgək masləŋ azet ɗii məs Yahudiyenɗeŋ ɓa, əntatə gakdakan wəza nawa.
14:Kuzuŋ wanərah wəsil gən kotorok azet əlfiŋgiɗwa ka nəkohgit gən ɗii meɓɓeti.
15:Səza məndolti, duniya pak arahək əŋgla na Maŋgəlva. Ya vasna midədaɗɗa kan an Maŋgəlva aməsək ətefit əmpa di? Wasan azet va asilyoŋ səkəti əmta!
16:An ɗəf apsənək memteke an dabəŋ sən Maŋgəlva, memtekeɗ pak wasoŋ salala. An siwer wəlaŋga na Maŋgəlvayi, asna ki van bo nani.
17:Kiva wəlaŋga maɓɓan məngohni səza hereme na weleŋgit wəleŋɗe. Ndəni mətipkum agəlani va meleketekum məs dəzoŋ səza hereme nawra. Kəsapaŋgək dit dembərgit Israyelɗe, munokum tatərəhaŋ sembe səza siwere na hereme ana waleŋgit wəleŋɗe məsgilti.
18:Də vas zlaŋ kədaw zelenən kivan məs məŋgoh nəŋ ɓa. Tive tay kədaw kaɓaŋ ɓa. Vi munokumtə kədawziw gənən siwerin ɓa, amma siwerini dədawziw gukum.
19:Kuzuŋ wakənahaŋ kakaŋ na: Məŋgoh kivan na, vi kawtipim agəlani.
20:Gesiŋ, ya amma məŋgohən na, vi dəŋgereŋ ətaf ɓa yi. Nokum bo məntepekum na, vi kətafaŋgi, vi vaski kədaw kaɓaŋ ɓa, say məgeslne'i.
21:Maŋgəlva dəŋgəm ula saha aket Israyelɗe ɓa, ko vi ndəɗaŋgəŋ kivan an zemve zlaŋ dəŋgəm ɓa, ya azokum na wawəl saha akokum sa?
22:Mula va Maŋgəlva adarban mogon nani də wəhay nani, tay hayet ɗii məs dədapanənni, amma mogoni kla zokum adan munokum tatəsoŋ adəv mogon nani, an vaski ɓana, nokum bo, kawɓəlkumi va kivan annaka.
23:An Israyelɗe amilyoŋko, atafənka, asna Maŋgəlva waməs itipit agleti. Vi tay də sembe na kpaŋgan kita nani.
24:Munokum ɗii məs Israyelɗe kənanaŋ ɓa, munokum tat va hereme nawra. Yaŋ Maŋgəlva atipekum aza hereme məs gəlni atəki məs gəlokumi far ɓa.
25:Milmiŋgiɗwa nəŋgəl karban sukum goŋga məs dəɗamə, vi kədaw lanən zukum va məsənaŋ zəga pak ɓa. Maŋgəlva appetik Israyelɗe meɓɓet aŋkluwənək mekreti. Amma wənnan kadagrak na, an ɗiiyen məs Maŋgəlva awel suweleŋgit ɗii məs Israyelɗeŋ ɓa, azoŋguk azan pak arəhaŋgək əkoho.
26:Asna Israyelɗe pak wakohoŋ va ɗerewel anahə: Səka gərəm na Siyonayi Affən əkoh adazani. Wagəm mambray net kirtin Zakub pakə.
27:Ndəni wənnaw minan dənɗaŋ, pay məs nəviyan sit mambray neti.
28:Yahudiyenɗeŋ dəkpaŋgaŋ məzuzeleŋ na Maŋgəlva, ka vi munokum məs Yahudiyenɗe kənanaŋ ɓa kərəhaŋ gən əpprəm Labara Neneke. Amma Maŋgəlva awelik dəhiŋgiɗit en dabəŋ. Vini aŋliwe.
29:An Maŋgəlva aɗɗak zəzay sit ɗii ko ɗii zemvit awet di pak məs aweli, aɗi marava viyin ɓa.
30:Nokum kəpprəmən ma Maŋgəlva lahəŋ ɓa, də as pak kakaŋ na kərəhaŋgək ula sasah nani, vi Yahudiyenɗe aɓoŋgoŋguk dapprəm mani.
31:Vaski net bo kakaŋka dəpprəmən ma Maŋgəlva vi awəl saha akokum ɓa. Amma agəɗ vasna vi ndəɗaŋ bo dərəhaŋ gən ula sasah nani.
32:Maŋgəlva akpaŋgetik ɗii pak apprəmən man ɓa, vi kawla səsehti.
33:Kay! Arya na Maŋgəlva diiɗayi sawɓa. Maɗulani də wəsən nani, kawsəni ɓa. Naway dədawɓap wəboton wəɗum nan di? Naway dədawsən tive nan di?
34:Ɗerewel amna: Naway dəsən wəɗum na Ɗəfdaya di? Naway məs adawtawan wənnan dəndən di?
35:Naway dədawɓap wəpsən zəga dabəŋ vi dəmndan gən əfaɗ sən di?
36:Maŋgəlva azəməɗək zəga pakə, səzani zəga pak ade azani adaw milyoŋ pakə bo. Gakdak pak na Maŋgəlvayi ha faɗə. Amin!
1:Milmiŋgiɗwa, Maŋgəlva arban səmək ula saha nan akam diiɗa. Vi wənnəski, ndəni məkomokum məpsən ki zukum sən Maŋgəlva də wəgəɗ sən wəza. Aski wəpsən zəga an nenek zəni.
2:Kədasbanən wəsuwa vanet ɗii na duniya ɓa, amma məppan Maŋgəlva də kpaŋgan makrokum də wəkpaŋgan maɗulokum. Asna wakəsənən wəŋgla na Maŋgəlva, wakəsənən zəga an mogoni.
3:Vi wənna zəga məs Maŋgəlva avay də mogon nani, ndəni nədawnah sukum pakə: Kəda ɗumoŋ aka gakdak na zukum dayki zukum ha dayki an dəslə sukum ɓa, amma ko naway dula ki zən va an dəslə aza wətaf nan məs Maŋgəlva apsəni.
4:Mula va zə ɗəf ɗa: Tay də məlma zən diiɗa, ko awandi pak tay də wəza nani, amma gəba zən na takayi.
5:Vaski nam tama'e: Mənam pak məkpaŋgək gəɓa zəm taka vi wəsap nam də Krestu, ndəni məda baah sən zəmə va milmiŋgiɗ zə ɗəf ada baahaŋ sənən ziti.
6:Maŋgəlva avəl səmək də tive temtemi, vi məgəɗ gən wəza dəndən gap va wətaf namə. Ɗəffan dərah dəsan gən məpel wənna Maŋgəlva, say dəpel gən an Maŋgəlva anah sən kaaka'ə.
7:Ɗəffan məpsən dəsan gən məzə baah sit ɗii mədakti, say dəbaah sit gəni. Ɗəffan məpsən dərban gən zəga sit ɗii na Maŋgəlva, say dərban sit gəni.
8:Ɗəffan məpsən dəsəɓ siti gin ɗiiyi, say dəsəɓ siti. Ɗəffan dəŋgəl uɗakan arya nan dit ɗii meɓɓeti, say duɗakan gən də makran taka. Ɗəffan dərah dəsan gən daya, say dəzi gən zən aza wəza nani. Ɗəf məzə baah sit ɗii adəv bonoy, say dəɗɗa də zən neki.
9:Əŋgla nokum dəsan mogoni, məza də matakataka ɓa. Məzel wənna mambray pay pakə, məɗɗa mogon nokum pay pakə.
10:Məŋglu zukum, vi məlma kənanaŋ adəv wətaf nokum məs kətafən Krestu, məɓe sən zukum.
11:Kədasoŋ mətampəlɗe ɓa, məgəɗ wəza, məgəɗ wəza sən Ɗəfdaya də makrokum taka.
12:Məneken zukum də zəga məs kədawgaŋ, məɓəs bonoy, məsok zukum əzuli pay pakə.
13:Məbaah sit milmiŋgiɗkum də arya nokum azani, mətef melekeɗ eŋgil annokum da lewlewi.
14:Məkaman Maŋgəlva dəɗɗa gən zəzay aket ɗii məzu kayanən mokum, məssohoni dəgəɗ sit gən zəzaya, məssohoni adawray git ɓa.
15:Məneken zukum dit ɗii məs zit neki, məhəmə dit ɗii məzu həmaŋ.
16:Məsoŋ də wəsler awalaŋ zukum, kədaw kayaŋ gakdak aweleŋgit ɗii nokum ɓa. Ɗəɗaah mətaf wəza an məs tay də gakdak ɓa, kədaw ɗiyən ki zukum na va kəsənənək zəga pakə ɓa.
17:An ɗəf agəɗ sukumək mambraya, kədamndagan sənən də mambray ɓa. Məkay tive ka kəɗɗaŋ gən wəza mogon azet ɗii pakə.
18:Məsok zukum va kəda ɓapən pakə ni, vi kəsoŋ gən zam dit ɗii pakə.
19:Bayneŋgiɗwa, an ɗəf agəɗ sukumək mambraya, kədamndagan sənən də mambray ɓa, amma məppan əda gədəv na Maŋgəlva akani, vi ɗerewel anahək na: Əntə məmpəl ki piɗe na mambraya, naw wanətaw kita aketi. Vaski Ɗəfdaya anahə.
20:Məɗɗa an ɗerewel na Maŋgəlva anah sukum naɗɗa: An may tayəda məzuzelko apsən waya dəzəmə, an meme tahəŋ wədanəni, apsən iŋkile dəsə. Də wəɗɗa vaski kədaw zi sənən willarani.
21:Kədapanən mambray dəday gən kikum ɓa, amma məday kiyən də wəɗɗa mogoni.
1:Ko naway pak dəpprəm met məlĩyeŋge na dəlva. Ɗəf tay nawsan məlĩ ɓa, say an Maŋgəlva dəɗiya. Ɗii məs dəsoŋ məlĩyeŋge na dələv pakə, Maŋgəlva dəɗiye.
2:Ko naway dəɓoŋ aket məlĩyeŋge, ki dawka na Maŋgəlva azlahə, kita na Maŋgəlva akay aka zəni.
3:Ɗəf məgəɗ mogon pak aw geslne sit məlĩyeŋge ɓa, say ɗəf məgəɗ mambray dəda geslne siti. An mokum tayaka geslne sən məlĩ ɓana, məgəɗ wəza mogoni, asna waɗi kikum vi wəza mogon nokum.
4:Vi məlĩ van na wəza na Maŋgəlva adaɗɗa, vi kabaah sukum də wəɗɗa wəza mogoni. Amma an kəɗɗaŋgək mambraya, dewle nokum wakəgeslne'eŋ sənəni. Vi tay də sembe nawtaw kita akokum, Maŋgəlva aɗiyək dəgrakan gən wəda gədəv nan aket ɗii məɗɗaŋ mambraya.
5:Vi wənneski dewle say məpprəm mani, vi wəda gədəv na Maŋgəlvayi kaaka ɓa, amma vi wəɗum na makrokum dəɗi sukum wənnan vaska.
6:Vi vaski məfaɗ zomorgol. Vi wəza net ɗii gugiriɗ adaɗɗaŋgəŋka, tahəŋ wəɗɗanən vi Maŋgəlva'a.
7:Məfaɗ zəga məs dəslə nawfaɗ sit məlĩyeŋge, məfaɗ zomorgol, an məs ɗii gugiriɗ na dələv anah sukumən napsit pak məpsiti. Məgakdeketi, vi agapaŋgək nawrah gakdak vaska.
8:An ɗəf apsukuk dəmən kədaw sok dəndən ha faɗ ɓa, aŋki dawka, məŋglu zukum. Ko naway dəŋglu meggeni, aski kan asbanək dawka də goŋga.
9:Kisininik dawkeɗi: Kədaɗɗa mana'a ɓa, kədawbay gəbay ɓa, kədaw hal ɓa, kədaw sim zəga ɓa. Eski, dit dawkeɗ meɓɓet pak adəv dawka takayi akkalaŋ pakə. Ndəni əŋglu meggok va kəŋglu zuko.
10:Ɗəf məs dəŋglu meggeni, aɗum na mbrayen aka meggen ɓa. Vi vaski ɗəf məs dəŋglu meggeni, asbanək dawka pakə.
11:Məɗɗa vaska, vi kəsənənka pay nan agəɗək kan kakaŋka, məfɗaah səket sin nokum. Pay na koh nokum go'oy sawɓa, ha dayki an kətəŋgaŋ lahəŋ wətaf Ɗəfdaya.
12:Dəfəɗ atirik sawɓa, go'oy aza wədaŋga, vi vaski say məppan wəza məs kədaɗɗaŋ ara guzliyəŋka, məgəm səm zəga annara təki babara ndəni zəga naw gay namə, məgay gən də guzliyo, məday gən kini.
13:Say məgəɗ səm wəza məs dəslə azamə, vi ɗii na kapay mənani, məga səm zəm səza wəsmay mbrayen də wəbay na mbazla, də wəɗɗa polkoyo, də ɗarɗarə, də zəga mbrayen pakə, məppan səm wəgaya də kotoroku.
14:Amma mugul zeŋgille meleketen məs kərəhaŋ də Zezu Krestu Ɗəfdaya, kədapanən zukum sən əŋgla na zukum, dəday gən kikum ɓa.
1:Ɗəffan tay də wətaf nan də sembe ɓa, mərma awaloŋkum, amma kədaw zelenən wəɗum nan ɓa.
2:Kuzuŋ ɗəf maɓɓan wətaf nan apsənək tive nawzəm zev zəga pakə. Amma ɗəffan məs wətaf nan tay də sembe ɓa, tayazəm teɓ gaslamba kaaka'ə.
3:Məzu zəm zev zəga pak adaw zelen məzu zəm teɓ gaslamba kaaka ɓa'a, məzu zəm gaslamba kaaka bo adaw zelen ɗəf aŋ ɓa, vi sulegit pak Maŋgəlva atafike.
4:Ya naway nawtaw kita aka məgəɗ wəza na ɗəf maɓɓan di? Say daya nan kaaka dədawnah na mogoni walla tay mogon ɓa. Gesiŋ waziw ɓəlɓələ. Vi Ɗəfdaya tay də sembe narma vani.
5:Ɗəf maɓɓan tay ɗum na, pay vanaŋka, ndən dayki payas də gakdaka ɗəf maɓɓan tay ɗum na, pay pak daka dakayi. Ko naway dərma zən də wəsən nani dəsbani.
6:An ɗəf maɓɓan aɗiyək ki pay maɓɓan dayki pay maɓɓanəska, adaɗɗa vasna kaw gakdakan Ɗəfdayayi, ɗəf məzəm zev zəga pak kaw gakdakan Ɗəfdayayi aŋgələ. Tayəɗɗa soko sən Maŋgəlva vi waya. Vaski bo də ɗəf məs awzəm zəv zəga pak ɓa, tay wəgakdakan Ɗəfdaya, tayəɗɗa soko sən Maŋgəlva vi waya.
7:Ɗəf tay ko taka məs dəsan madaran sən kiyən ɓa, ɗəf tay dədamta sən kiyən ɓa'a.
8:An mənam tat madaramə, vi kaw gakdakan Ɗəfdaya məsam madaramə. An məmtək bo, vi kaw gakdakan Ɗəfdaya məmtə. Nan mənani, ko an madaram mənani, ko an məmtəka.
9:Krestu amtəka, asilik səkəti əmta madarani, vi kawsan Ɗəfdaya net ɗii məmtiti dit ɗii maderet pakə.
10:Ya nok na vimi kədawtaw kita aka məlmuk di? Vimi dədawzelen di? Mənam pak aməmbat aba Maŋgəlva vi dətaw gən kita akamə.
11:Vi Ɗerewel na Maŋgəlva anahək na: Gesiŋ nulek ɗii pak tahəŋ wəkdukun matakperet abawa, ko naway wanah də wəlan dayadaya na əntə Maŋgəlva. Vaski Ɗəfdaya anahə.
12:Pay nani, ko naway wazlan sən Maŋgəlva də wənah an agəɗ sən kiyən.
13:Ya say məppan səm wənna taw kita aka zəmə. Say məsok səm zəm medaɗɗa zəga an nawtoŋ gən məlməm adəv mambray ɓa.
14:Də wəsap məs məsap də Zezu Krestu Ɗəfdaya, nəsənək lewlewi, zəga tay mbrayen sən kiyən ɓa, say an ɗəf awlak va mbrayen, asna zəga nan wasan mbrayen azani.
15:An kuguluk məlmuk adəv wəɗumo, vi wənna way məs kədaw zəma, asna nok kəsban əŋgla ɓa. Kədapan way məs kədaw zəməŋ dəzan gən məlmuk məs Krestu amtə vinəŋ ɓa.
16:Ɗəf adawpel mbrayen aka zəga məs mədawla mogonəŋ ɓa.
17:Wən na məlĩ na Maŋgəlva na, wənnan tay də wənna zəga nawzəma də zəga naw saa ɓa, amma nan say wəsuwa də goŋga gəm wəsuwa də təstəssə də Maŋgəlva də zamə də wəsuwa neki, məs Əmpəs Salala apsəni.
18:Ɗəf məs dəgəɗ sən wəza sən Krestu də tive nani, wanek zə Maŋgəlva də zit ɗii pakə.
19:Vi vaski məsok səm zəmə məsam gən zamə, məbaah səm sən zəmə.
20:Kədawray gənən wəza na Maŋgəlva vi wənna way ɓa. Way pak mogoni, amma ɗəf adaɗɗa kuzuŋ aka way nan ɓa, an agəɗək na asna way nan waray gəni.
21:An vaski na ɗəɗaah kədaw zəmaŋ slu ɓa, kədaw saaŋ mbazla ɓa, kədaɗɗaŋ zev zəga maɓɓan nasbər gən məlmukum maɓɓan adəv mambray ɓa.
22:Mərma an məs kətafaŋ aka wənnəska, aka walaŋ zukum də Maŋgəlva. Mogoni aza ɗəf məs maɗulan aziwi, an wəɗum na makran də hayan ɓa.
23:Amma an ɗəf agəɗək kuzuŋ aka way nani Maŋgəlva wataw kita akani, vi maɗulan də ziw aka wətaf nan ɓa. An ɗəf dəɗɗa zəga nan də wətaf ɓa wakpaŋ mambray azani.
1:Mənam məs də sembe aza wətafəŋka, say məbaah səm sit ɗii məs tahəŋ də sembe ɓa. Mədaɗɗa ananneken zəm ɓa.
2:Ko naway say dəgəɗ an məs nanneken zə meggeni. An vaski kan dədawɓay git ɗii pak adəv wətafa.
3:Vi Krestu dəkayan zəga nanneken zən ɓa. Kəsənənək an məverin: Wəra net ɗii məzu rokun akpaŋgək akawa.
4:An məs məverin adəv ɗerewel məsvani, məverin na vi karban səm wənnani, vi məyagan gən wəɓəsən, makram bo də ziw gini. Vaski an məs mədaw ga wənnan dəsan gən də sembe.
5:Maŋgəlva məs dədapsən sembe naw ɓəsən də wəziw gən makra, kəsoŋ gən nek awalaŋ zukum də maɗula taka də wəgəm təl Krestu.
6:Vaskana məgakdakan Maŋgəlva, Affən Ɗəfdaya nam Zezu Krestu, də makra taka, də ma ɗəf taka.
7:Va Krestu atafkum, say mətaf zukum tam vaska, vi kə gakdakanən gən Maŋgəlva.
8:Nəpsukum na: Krestu adek wəkpaŋ ɗəf na wəza net Yahudiyenɗe, vi kaknah wən məs Maŋgəlva aynan sit məgilmə, vi karban an məs Maŋgəlva anah na, goŋgayi.
9:Ade na, vi ɗii məs Yahudiyenɗeŋ ɓa dərəhaŋ gən wəgakdakan Maŋgəlva, vi mogon nan məs agəɗə, va ɗerewel məsvan anah na: Vi vaski wanəgəɗ suk usoko aweleŋgit ɗii məs Yahudiyenɗeŋ ɓa. Wanəya gəlya naw gakdakan iya noko.
10:Yaŋ anah əmpa: Ɗii məs Yahudiyenɗeŋ ɓa, məneken zukum dit ɗii na Maŋgəlva məs aweli!
11:Əmpa bo: Munokum ɗii məza Yahudiyenɗeŋ ɓa, məgakdakan Ɗəfdaya, munokum ɗii pakə məgakdakani.
12:Ezay bo anahək na: Ɗəf tay nazzan səza əlfa na Yessa, ndəni nawzəm məlĩ aket ɗii məza Yahudiyenɗeŋ ɓa, wapanən maɗulet pak aka wəgani.
13:Maŋgəlva Affən zəga məs kədawgaŋ, dəknah sukum makrokum də wəneke də zam an təstəssə, də wətaf məs kərəhaŋ dəndən, vi kəsoŋ gən guromɗe aza zəga məs kədawgaŋ də sembe na Əmpəs Salala.
14:Milmiŋgiɗwa in sən kiyu nəsənək lewlewi, kəbaŋgək də zəga mogon diiɗa, daga zəga naw sən pak kəbaŋgək kpe'ə, wakəɓapən wəsəɓ sən zukum bo.
15:Amma nəver sukumək letər nawəs vaska vi ka ɗumon sukum mogon məs Maŋgəlva avayə,
16:ka nəsaw gən məgəɗ wəza na Zezu Krestu viyit ɗii məza Yahudiyenɗeŋ ɓa. Nəkpaŋgək məgəɗ wəza na Labara Nenek na Maŋgəlva. Vi ɗii məza Yahudiyenɗeŋ ɓa dəsoŋ gən va zəga məpsən Maŋgəlva də məŋgənən hõnyu təstəs abani də Əmpəs Salala.